CELEX: 62016TN0069
Language: hr
Date: 2016-02-16 00:00:00
Title: Predmet T-69/16: Tužba podnesena 16. veljače 2016. – Ateknea Solutions Catalonia protiv Komisije

10.5.2016   
            
            
               HR
            
            
               Službeni list Europske unije
            
            
               C 165/14
            
         Tužba podnesena 16. veljače 2016. – Ateknea Solutions Catalonia protiv Komisije
   (Predmet T-69/16)
   (2016/C 165/15)
   Jezik postupka: engleski
   
      Stranke
   
   
      Tužitelj: Ateknea Solutions Catalonia, SA (Barcelona, Španjolska) (zastupnici: M. Troncoso Ferrer, C. Ruixó Claramunt i S. Moya Izquierdo, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je tužba dopuštena i osnovana;
            
         
               —
            
            
               utvrdi da Komisija nije izvršila svoje ugovorne obveze i naloži da tužitelju plati ukupni iznos od 1 634 990,62 eura (odgovara: (i) 943 046,54 eura za troškove CTT-a, kao internih savjetnika, zajedno s njihovim odgovarajućim neizravnim troškovima; (ii) 96 358,10 eura za nezakonito zatraženu ugovornu kaznu; i (iii) 595 585,98 eura za naknadu štete zbog povrede ugovora) uvećan za kamate iz članka II.28.7 ugovora u visini stope koju primjenjuje Europska središnja banka na svoje glavne aktivnosti refinanciranja, kako je objavljeno u Službenom listu Europske unije, serija C, prvog dana u mjesecu u kojem je kamata dospjela, uvećana za tri i pol postotna boda do potpune isplate;
            
         
               —
            
            
               podredno, naloži Komisiji da plati tužitelju ukupni iznos od 1 303 303,98 eura (odgovara: (i) 753 533,00 eura za troškove CTT-a, kao sredstava koja treća strana stavlja na raspolaganje, zajedno s njihovim odgovarajućim neizravnim troškovima, (ii) 73 873,27 eura za nezakonito zatraženu ugovornu kaznu i (iii) 475 897,71 eura za naknadu štete zbog povrede ugovora) uvećan za kamate iz članka II.28.7 ugovora u visini stope koju primjenjuje Europska središnja banka na svoje glavne aktivnosti refinanciranja, kako je objavljeno u Službenom listu Europske unije, serija C, prvog dana u mjesecu u kojem je kamata dospjela, uvećana za tri i pol postotna boda do potpune isplate; i
            
         
               —
            
            
               naloži Komisiji snošenje svih troškova.
            
         
      Tužbeni razlozi i glavni argumenti
   
   Tužba koju je podnio tužitelj temelji se na članku 272. UFEU-a u vezi s arbitražnom klauzulom koja se nalazi u nekoliko ugovora sklopljenih između tužitelja i Europske Komisije u okviru Šestog okvirnog programa za istraživanja i tehnološki razvoj („FP 6”).
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvim tužbenim razlogom tužitelj tvrdi da je Komisija počinila očite pogreške u ocjeni činjenica što je dovelo do povrede općih uvjeta koji se primjenjuju na ugovore FP 6 i financijske smjernice.
            
         
               2.
            
            
               Drugim tužbenim razlogom tužitelj tvrdi da je povrijeđeno načelo legitimnih očekivanja.
            
         
               3.
            
            
               Trećim tužbenim razlogom tužitelj tvrdi da je povrijeđeno načelo jednakog postupanja.
            
         
               4.
            
            
               Četvrtim tužbenim razlogom tužitelj tvrdi da je Komisija povrijedila načela koja uređuju provedbu ugovora, kao što su načelo dobre vjere i načelo dobre uprave.